गार्गी पुरस्कार प्राप्त छात्राओं को दिए मैडल
अपनेघर, विद्यालय एवं गुरुजनों से संस्कार लेकर शिक्षा प्राप्त कर अपने राष्ट्र का नाम रोशन करें। यह विचार पं. बच्छराज व्यास आदर्श विद्या मंदिर द्वारा संचालित बाबा रामदेव संस्कार केन्द्र फतेहपुरी गेट सेवा बस्ती में आयोजित वार्षिकोत्सव में महामंडलेश्वर स्वामी जानकीदास महाराज पीठाधीश्वर ढीमा गुजराज ने कही। उन्होंने कहा कि मां ही बच्चे को लक्ष्य तक पहुंचाती है, जीवन अमूल्य र| है। कर्म से ही सफलता मिलती है। उन्होंने कहा कि मनुष्य को व्यसनों से दूर रहना चाहिए। इससे पूर्व मां सरस्वती के समक्ष दीप प्रज्ज्वलन कर पधारे हुए अतिथियों ने कार्यक्रम का शुभारंभ किया, कार्यक्रम में पधारे परम गोभक्त रामगिरी महाराज ने कहा कि सबसे बड़ा धर्म सनातन धर्म है, जिसमें हम सभी पैदा हुए है, धार्मिक शिक्षा ही व्यक्ति को कर्म से जोड़ती है। अच्छे संस्कार एवं शिक्षा प्राप्त कर समाज माता-पिता का नाम रोशन करें। कार्यक्रम में पधारे अतिथि संतों का परिचय स्वागत प्रबंध समिति कोषाध्यक्ष महेश कुमार टाक ने माल्यार्पण शॉल ओढ़ाकर किया। कार्यक्रम के मुख्य अतिथि राष्ट्रीय स्वयंसेवक संघ के जिला संचालक नारायण प्रसाद टाक ने कहा कि शिक्षा से ही बस्ती के लोगों का कायापलट हो सकता है। कार्यक्रम में रामवतार सर्राफ, नंदकिशोर कागलीवाल, हरिशंकर भारूका, रमेश कुमार गौड़, केन्द्र संचालिका विजयलक्ष्मी, मधुसूदन टाक, घीसालाल खिंची, नाथूलाल, गुलाबचंद कच्छावा, राजकुमार आदि उपस्थित थे।
रिड़|कस्बेके सदर बाजार स्थित ज्योति पब्लिक माध्यमिक विद्यालय में दसवीं कक्षा के विद्यार्थियों का आशीर्वाद और वार्षिकोत्सव समारोह आयोजित हुआ। संस्था प्रधान गिरवर सिंह चारण ने बताया कि कार्यक्रम के मुख्य अतिथि सूरजमल व्यास थे। अध्यक्षता सरपंच रामनिवास छरंग ने की। विशिष्ट अतिथि के रूप में कवि सोहनदान भूतास, श्यामसुंदर सारस्वत शेरसिंह जालमपुरा उपस्थित रहे। अतिथियों ने कार्यक्रम का शुभारंभ मां सरस्वती के चित्र के समक्ष दीप प्रज्जवलित कर किया। इस दौरान सरपंच छरंग ने विद्यार्थियों को संबोधित करते हुए कहा कि विद्यार्थी हमेशा कुछ नया सीखने की ललक रखें। कवि सोहन दान भूतास ने कहा कि लक्ष्य को प्राप्त करने के लिए कड़ी मेहनत करें और बिना झिझक बोर्ड की परीक्षा दें। इससे पहले विद्यार्थियों ने रंगारंग सांस्कृतिक कार्यक्रमों की प्रस्तुतियां दी। इस दौरान कक्षा 9 के विद्यार्थियों ने दसवीं कक्षा के विद्यार्थियों के तिलक लगाकर माला पहनाकर अभिनंदन किया। इसके बाद विद्यालय की ओर से गार्गी पुरस्कार विजेता दो छात्राओं को चांदी का सिक्का मैडल दिया गया। इस मौके पर नौरतमल सारस्वत, छोटमल जैन, पवन सोनी, माेहन गिरी गोस्वामी, रामकृष्ण तापड़िया सहित बड़ी संख्या में अभिभावक उपस्थित रहे।
रिड़. वार्षिकोत्सव कार्यक्रम में उपस्थित अतिथि।
डीडवाना. बाबा रामदेव संस्कार केन्द्र पर वार्षिकोत्सव सम्पन्न।
hin_Deva hin_Deva hin_Deva hin_Deva awa_Deva